CELEX: 52009PC0144
Language: sk
Date: 2009-03-30
Title: Návrh rozhodnutie Rady a Komisie o stanovisku Spoločenstva k rozhodnutiu Rady pre stabilizáciu a pridruženie EÚ – Albánsko, ktorým sa prijíma jej rokovací poriadok

Dôležité právne oznámenie

|

52009PC0144

Návrh rozhodnutie Rady a Komisie o stanovisku Spoločenstva k rozhodnutiu Rady pre stabilizáciu a pridruženie EÚ – Albánsko, ktorým sa prijíma jej rokovací poriadok  /* KOM/2009/0144 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 30.3.2009KOM(2009) 144 v konečnom zneníNávrhROZHODNUTIE RADY A KOMISIEo stanovisku Spoločenstva k rozhodnutiu Rady pre stabilizáciu a pridruženie EÚ – Albánsko, ktorým sa prijíma jej rokovací poriadokDÔVODOVÁ SPRÁVAStabilizačná a asociačná dohoda medzi Európskymi spoločenstvami a ich členskými štátmi na jednej strane a Albánskou republikou na strane druhej nadobudne platnosť dňa 1. apríla 2009 po ukončení jej ratifikácie všetkými členskými štátmi dňa 26. februára 2009.Rada pre stabilizáciu a pridruženie zriadená článkom 116 uvedenej dohody dohliada na vykonávanie tejto dohody a skúma hlavné otázky vyplývajúce z rámca dohody a všetky ďalšie bilaterálne alebo medzinárodné otázky obojstranného záujmu.Ako sa stanovuje v článku 117 Stabilizačnej a asociačnej dohody, Rada pre stabilizáciu a pridruženie ustanoví svoj rokovací poriadok. V súlade s článkom 120 dohody tento rokovací poriadok určuje povinnosti Výboru pre stabilizáciu a pridruženie, ktorý pomáha Rade pre stabilizáciu a pridruženie pri výkone jej povinností.Ako sa ustanovuje v článku 2 ods. 1 rozhodnutia Rady z 26. februára 2009 o uzatvorení Stabilizačnej a asociačnej dohody, stanovisko Spoločenstva v Rade pre stabilizáciu a pridruženie sa stanoví rozhodnutím Rady konajúcej na návrh Komisie.Rada sa preto vyzýva, aby schválila pripojený návrh.NávrhROZHODNUTIE RADY A KOMISIEo stanovisku Spoločenstva k rozhodnutiu Rady pre stabilizáciu a pridruženie EÚ – Albánsko, ktorým sa prijíma jej rokovací poriadokRADA EURÓPSKEJ ÚNIE,KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva a Zmluvu o založení Európskeho spoločenstva pre atómovú energiu (Euratom),so zreteľom na rozhodnutie Rady z 26. februára 2009 o uzatvorení Stabilizačnej a asociačnej dohody medzi Európskymi spoločenstvami a ich členskými štátmi na jednej strane a Albánskou republikou na strane druhej, a najmä na jej článok 2 ods. 1,so zreteľom na návrh Komisie,keďže:(1) Článkom 116 Stabilizačnej a asociačnej dohody sa zriaďuje Rada pre stabilizáciu a pridruženie.(2) V článku 117 dohody sa stanovuje, že Rada pre stabilizáciu a pridruženie prijme svoj vlastný rokovací poriadok.(3) V článku 120 uvedenej dohody sa stanovuje, že Rade pre stabilizáciu a pridruženie pomáha Výbor pre stabilizáciu a pridruženie.(4) V článku 120 uvedenej dohody sa stanovuje, že Rada pre stabilizáciu a pridruženie určí vo svojom rokovacom poriadku povinnosti Výboru pre stabilizáciu a pridruženie a že Rada pre stabilizáciu a pridruženie môže delegovať ktorúkoľvek zo svojich právomocí na Výbor pre stabilizáciu a pridruženie,ROZHODLI TAKTO:Jediný článokStanovisko, ktoré má prijať Spoločenstvo v Rade pre stabilizáciu a pridruženie, zriadenej článkom 116 Stabilizačnej a asociačnej dohody medzi Európskymi spoločenstvami a ich členskými štátmi na jednej strane a Albánskou republikou na strane druhej, v súvislosti s rokovacím poriadkom tejto Rady pre stabilizáciu a pridruženie a s delegovaním jej právomocí na Výbor pre stabilizáciu a pridruženie uvedeným v článku 120 tejto dohody, je založené na návrhu rozhodnutia Rady pre stabilizáciu a pridruženie, priloženom k tomuto rozhodnutiu. Menšie zmeny a doplnenia tohto návrhu rozhodnutia možno prijať bez ďalšieho rozhodnutia Rady.V BruseliZa Komisiu | Za Radu |predseda | predseda |